Tisztelt Magyar Nemzeti Színház társulata!

 Azért keresem fel Önöket, hogy színpadra szánt művemet, mely roppant nagy
életigazságokat és tanulságokat tartalmaz, az Önök társulata játssza el, és jutassa el a magyar köztudatba.
 Azért ajánlom, mert a köznapi ember is megérti a darabban bujkáló filozófiai gondolatokat, és még egy gyerek is képes leszűrni a tanulságokat. Bizony, ez egy olyan darab melyre a családok örömmel látogatnának gyermekekkel, vagy az ifjú tanoncok szívesen és lelkesen indulnának útnak az iskolából, megtekinteni ezt a mesés, csodavilágban játszódó, mégis komoly dolgokat rejtő művet, ami által a magyar kultúra is fellendülne. Arról nem is beszélve, hogy eggyel több családi program, mely kedvez a családosoknak, hogy kimozduljanak csemetéikkel. Avagy iskolai program, hogy a diákok érdeklődését felkelthessük az irodalom csodás világa iránt. A Csongor és Tünde a szerelmes pároknak is tetszhet, hisz mindennapi illetve sok esetben nem mindennapi problémákkal küzdő, ábrándozó szerelmesekről szól a történetem, akik sokat küzdenek egymásért. A küzdés, az akarás és az áldozatok mind fontos szerepet játszanak, mind a mű főszereplői mind pedig az olvasó/néző életében. Na meg az emberi természet is, melyet a gonoszokba csempésztem bele.

 Annak is megvan a tanulsága, de ezt akkor tudják meg, ha elolvassák, s remélhetőleg úgy határoznak, hogy el is játsszák eme fantasztikus helyen. Remélem a megfelelő döntést fogják meghozni ezzel kapcsolatban!

 Köszönettel és Tisztelettel: Vörösmarty Mihály